*Järgnevalt on kirjas erinevad liiklusõnnetused, mis on juhtunud kuni 15-aastaste lastega. Nende põhjal on võimalik läbi viia arutelusid, erinevaid ülesandeid ja juhtumianalüüse. Juhtumianalüüside jaoks on pärast õnnetuste kirjeldusi toodud välja ka paar võimalikku näidist.*

**Kuni 15-aastaste lastega juhtunud liiklusõnnetused**

21. jaanuaril kella 15.18 ajal toimus liiklusõnnetus Valgamaal Sangaste vallas Tatra-Otepää-Sangaste tee 46. kilomeetril, kus Tartu-Otepää-Valga marsruudil liikuv **liinibuss** Isuzu, mida juhtis 47-aastane Oleg, **sõitis ebaõigelt valitud kiiruse tõttu teelt välja**. Kümnest bussis viibinud reisijatest neljal tuvastati Valga Haiglas kerged vigastuses ja peale esmaabi andmist 50-aastane Tatjana, 37-aastane Viktoria, 18-aastane Teele ja 14-aastane tüdruk lubati kodusele ravile.

9. märtsil kella 10.00 ajal toimus liiklusõnnetus Tartus Aruküla tee 3 juures reguleerimata ülekäigurajal, kus sõiduauto Seat Toledo, mida juhtis 34-aastane Kristina, **sooritas  möödasõitu reguleerimata ülekäiguraja ees peatunud sõidukist**, **riivas** küljega **jalakäijat** ning seejärel **sõitis teelt välja vastu tänavavalgustusposti**. Jalakäija 51-aastane Jelena ja sõiduautos kaasreisija 14-aastane tüdruk toimetati Tartu Ülikooli Kliinikumi.

12. mail kella 14.05 ajal toimus liiklusõnnetus Jõgevamaal Palamuse vallas Kaarepere ja Visusti külade vahelisel kruusateel, kus sõiduauto Citroen Berlingo, mida  juhtis 47-aastane Pille, ebaõigelt valitud sõidukiiruse tõttu **sõitis teelt välja ning rullus üle katuse**. Sõiduautos kaasreisija 12-aastane tütarlaps toimetati Jõgeva Haiglasse.

28. juunil kella 19.20 ajal toimus liiklusõnnetus Harju maakonnas Viimsi vallas Karulaugu teel, kus mopeed Aprilia, mida juhtis 15-aastane **poiss kukkus tehes manöövri vältimaks otsasõitu jalakäijale**. Poiss toimetati Põhja-Eesti Regionaalhaiglasse.

10. juulil kella 15.43 ajal toimus liiklusõnnetus Harjumaal Rae vallas Järveküla külas Vana-Tartu maantee ja Leerimäe tee ristmikul, kus jalgratas Trek 3900, mida **juhtis 14-aastane poiss, sõitis kõrvalteelt peateele ja sai löögi sõidueesõigust omavalt sõiduautolt** Volkswagen Touareg, mida juhtis 32-aastane Aleksei. Jalgrattur toimetati Tallinna Lastehaiglasse.

17. augustil kella 12.45 ajal toimus Harju maakonnas Saku vallas Tallinn-Pärnu-Ikla maantee 17. kilomeetril liiklusõnnetus, kus sõiduauto Subaru Impreza, mida juhtis 58-aastane Andrei, **kaldus vastassuunavööndisse ja põrkas kokku vastusõitva** sõiduautoga AMG Hummer H3, mida juhtis 41-aastane Ljudmila. Hummer põrkas omakorda kokku sõiduautoga Citroën Berlingo, mida juhtis 19-aastane Ade-Birgit. Hummeri juht ja kaasreisijad 13-aastane neiu ja 28-aastane Erkki ning Citroënis kaasreisijana olnud 23-aastane Triin Teresa toimetati Põhja-Eesti Regionaalhaigalsse. **Subaru juht hukkus sündmuskohal.** Liiklusõnnetuse täpsemad asjaolud on selgitamisel.

23. augustil kella 17.40 ajal toimus liiklusõnnetus Harjumaal Kuusalu vallas Kolga alevikus asuval sillal, kus on keelatud sõita mootorsõidukitega. Esialgsetel andmetel **kaotas** seal 15-aastane **noormees motorolleriga** Aprilia **sõites juhitavuse ja kukkus**. Nooruk toimetati  Ida-Tallinna Keskhaiglasse. Juhtumi täpsemad asjaolud on selgitamisel.

30. augustil kella 22.26 ajal toimus liiklusõnnetus Harju maakonnas Kõue vallas Habaja – Tamsi kruusateel 1. kilomeetril, kus sõiduauto Toyota Avensis, mida juhtis **juhtimisõiguseta 15-aastane noormees**, kaotas juhitavuse ning **sõitis teelt välja**. Juht toimetati Tallinna Lastehaiglasse.

6. septembril kella 16.57 ajal toimus liiklusõnnetus Harjumaal Rae vallas, kus mööda Tallinna ringteed Luige poolt Jüri suunas liikunud **veoauto** Renault Master, mida juhtis 20-aastane Henry, **sõitis tagant otsa** ringteel liikuvatele sõidukitele tee andmiseks **peatunud** **sõiduautole** Subary Legacy, mida juhtis 41-aastane Erik. Sõiduautos kaasreisijana viibinud 12-aastane poiss toimetati Tallinna Lastehaiglasse.

21. septembril kella 21.56 ajal toimus liiklusõnnetus Raplamaal Tallinn-Rapla-Türi maantee 27. kilomeetril, **kus sõiduauto** Volkswagen Golf, mida juhtis 25-aastane Kaspar, **põrkas kokku teel jooksnud põdraga.** Sõidukis viibinud kaasreisijad 46-aastane Anu ja 14-aastane neiu toimetati Põhja-Eesti Regionaalhaiglasse.

21. oktoobril kella 14.44 ajal toimus liiklusõnnetus Viljandimaal Viiratsi vallas Tartu- Viljandi- Kilingi-Nõmme tee 68. kilomeetril, kus **sõiduauto** Renault Clio, mida juhtis 45-aastane Tiiu, **sõitis teelt välja ja rullus üle katuse**. Sõiduauto juht ning sõiduautos kaasreisijatena viibinud 12- aastane tütarlaps, 4-aastane tütarlaps ja 9-aastane poiss toimetati Viljandi Haiglasse.

22. oktoobril kella 15.49 ajal toimus liiklusõnnetus Tartumaal, Nõo vallas, Jõhvi-Tartu-Valga mnt 150,3 kilomeetril, kus sõiduauto Toyota Auris, mida juhtis 22 – aastane Ivar, vasakpööret tehes, **sõitis ette peateel liikunud**  veoautole DAF mida juhtis 26 – aastane Sergei. Sõiduautos kaasreisijana viibinud 13- aastane poiss toimetati Tartu Ülikooli Kliinikumi Lastehaiglasse.

2. novembril kella 20.50 ajal toimus liiklusõnnetus Kohtla-Järvel Pargitaguse 4 juures, kus sõiduauto Volkswagen Caddy, mida juhtis 19-aastane Amalia sooritas tagasipööret ei andnud teed sõiduautole Toyota Corolla, mida juhtis 22-aastane Nikolay. Ida-Viru Keskhaiglasse toimetai Volkswageni juht ja Toyota kaassõitjad 21-aastane Jekatarina ja 14-aastane tüdruk.

9. novembril kella 07.00 ajal toimus Läänemaal Lääne-Nigula vallas Ääsmäe-Haapsalu-Rohuküla maantee 65. kilomeetril liiklusõnnetus, kus sõiduauto BMW 325I, mida juhtis 23-aastane Madis, **sõitis kõrvalteelt peateel, kaldus vastassuunavööndisse** **ja põrkas seal kokku** veokiga Scania R420, mida juhtis 59-aasatne Paul. Sõiduauto juht ja seal kaasreisijatena viibinud 19-aastane Andres, 21-aastane Krister ja 21-aastane Reio, **hukkusid sündmuskohal.** Juhi kõrval istunud 15-aastane neiu toimetati Põhja-Eesti Regionaalhaiglasse. Esialgsetel andmetel ei olnud sõiduauto tagaistmel viibinud noormeeste turvavööd kinnitatud, ülejäänute turvavarustuse kasutamine on selgitamisel.

12. novembril kella 15.24 ajal toimus liiklusõnnetus Tartumaal Tartu vallas Tartu-Jõgeva-Aravete maantee 10. kilomeetril, kus **selleks mitte ettenähtud kohas sõiduteed ületanud** 13-aastane poiss sai löögi maasturilt Toyota Hilux, mida juhtis 37-aastane Indrek. Vigastada saanud jalakäija toimetati Tartu Ülikooli Kliinikumi.

18. novembril kella 08.50 toimus liiklusõnnetus Tallinnas Paekaare 50 juures, kus **ootamatult jalakäijate ülekäigurajale jooksnud** 12-aastane poiss **sai löögi sõiduautolt** Renault Megane, mida juhtis 25-aastane Roman. Jalakäija toimetati Tallinna Lastehaiglasse.

1. detsembril kella 14.50 ajal toimus liiklusõnnetus Põlvamaal Veriora vallas Võru-Räpina maantee 26. kilomeetril, kus **veoauto** Mercedes-Benz, mida juhtis 58-aastane Todor, **põrkas kokku peateel liikunud sõiduautoga** Ford Escort, mida juhtis  45-aastane Maivi. Sõiduauto juht ja kaasreisija 15-aastane tütarlaps toimetati Põlva haiglasse.

1. detsembril kella 16.36 ajal toimus liiklusõnnetus Valgamaal Sangaste vallas Võru – Kuigatsi – Tõrva tee 2. kilomeetreil, kus sõiduauto Toyota Rav4, mida juhtis 57-aastane Igor, sõitis **teelt välja** ning **rullus üle katuse**. Kaassõitjad 46-aastane Maia ja 12-aastane tütarlaps toimetati Valga Haiglasse.

9. detsembril kella 17.09 ajal toimus liiklusõnnetus Tartus Riia - Filosoofi ristmiku juures **reguleeritud ülekäigurajal**, kus **fooris keelava tule ajal sõiduteed ületanud 13-aastane tütarlaps sai löögi sõiduautolt** Volvo XC90, mida juhtis 34-aastane Agneta. Laps toimetati Tartu Ülikooli Kliinikumi traumapunkti ning lubati peale esmaabi koju.

15. detsembril kella 15.44 ajal toimus liiklusõnnetus Jõgevamaal Põltsamaa vallas Tallinn-Tartu-Võru-Luhamaa maantee 137. kilomeetril, kus Mercedes-Benz Vito, mida juhtis 27-aastane Aleksandr, **kaotas lauges kurvis libedal teel juhitavuse ja kaldus vastassuuna- vööndisse**, kus põrkas kokku vastu liikunud sõiduautoga Renault Megane, mida juhtis 40-aastane Andrei. Kokkupõrke tagajärjel teele seisma jäänud sõidukitele sõitsid omakorda otsa sõiduauto Hyndai Matrix, mida juhtis 43-aastane Aivo, sõiduauto Renault Clio, mida juhtis 21-aastane Tõnis ja veoauto Mercedes-Benz Actros, mida juhtis 57-aastane Yury. Kiirabi toimetas Tartu Ülikooli Kliinikumi Clios tagaistmel istunud 14-aastane tüdruku. Mercedes-Benz Vito **rehvid ei vastanud kehtestatud nõuetele**, kuna esisillal olid naastrehvid ja taga lamellrehvid.

3. jaanuaril kella 13.40 ajal toimus liiklusõnnetus Tartumaal Tartu vallas Kõrveküla-Tartu tee ja Jõhvi–Tartu-Valga maantee ristmikul, kus sõiduauto Citroen Berlingo, mida juhtis 58-aastane Silvi, **sooritas vasakpööret ning põrkas kokku vastuliikunud sõiduautoga** Ford Escort, mida juhtis 73-aastrane Ülo. Sõiduauto Citroen juht, kaasreisija 12-aastane poiss ning sõiduautos Ford kaasreisija viibinud 77-aastane Salme toimetati Tartu Ülikooli Kliinikumi.

4. jaanuaril kella 16.52 ajal toimus liiklusõnnetus Tallinnas Paldiski maantee, Mustamäe tee ja Endla tänava ristmikul, kus **valgusfooriga reguleeritud jalakäijate ülekäigurajal** Paldiski maantee 52 poolt Mustamäe tee suunas sõiduteed ületanud 13-aastane tüdruk **sai löögi** mööda Paldiski maanteed kesklinna poolt liikunud **sõiduautolt Mercedes-Benz, mis lahkus sündmuskohalt.** Jalakäija toimetati Tallinna Lastehaiglasse. Liiklusõnnetuse täpsemad asjaolud on selgitamisel.

20. jaanuaril kella 12.54 ajal toimus liiklusõnnetus Tallinnas Tartu maantee ja Järvevana tee ristmiku lähedal, kus sõiduauto Volkswagen Vento, mida juhtis 18-aastane Ragne, **sõitis tagant otsa** ees liikunud sõiduautole Citroen C4, mida juhtis 51-aastane Olga. Sündmuskohalt toimetati Ida-Tallinna Keskhaiglasse sõiduautos Volkswagen kaasreisijana viibinud 16-aastane neiu.

23. jaanuaril kella 08.20 ajal toimus liiklusõnnetus Harjumaal Saku vallas Saku-Tõdva tee 3. kilomeetril, kus Kasemetsa poolt Saku suunas liikunud **sõiduauto** Chrysler Sebring, mida juhtis 46-aastane Agne, **põrkas kokku vastassuunas liikunud sõiduautoga** Opel Astra, mida juhtis 43-aastane Riho. Sõiduauto Opel juht toimetati Põhja-Eesti Regionaalhaiglasse ning samas sõidukis kaasreisijana viibinud 13-aastane poiss toimetati Tallinna Lastehaiglasse. Liiklusõnnetuse täpsemad asjaolud on selgitamisel.

24. jaanuaril kella 19.54 ajal toimus liiklusõnnetus Tallinnas Laagna teel Mahtra 1 vastas, kus **sõiduteed selleks mitte ettenähtud kohas ületama hakanud 14-aastane tüdruk kukkus teepiiret ületades sõiduteele, kus temale sõitis otsa** Mustakivi tee poolt liikunud **sõiduauto** Audi A4, mida juhtis 25-aastane Aleksandr. Jalakäija toimetati raskes seisundis Põhja-Eesti Regionaalhaiglasse.

01.veebruaril kella 08.40 ajal toimus liiklusõnnetus Jõgeva maakonnas Puurmani vallas Tallinn-Tartu-Võru-Luhamaa maantee 151. kilomeetril, kus sõiduauto Chevrolet Trans Sport, mida juhtis 35-aastane Airet, **kaotas lauges kurvis juhitavuse, sõitis teelt välja ning rullus üle katuse.** Sõidukis kaasreisijana viibinud 12-aastane tüdruk toimetati Tartu Ülikooli Kliinikumi, kus peale esmaabi lubati kodusele ravile. Sõidukis viibinud isikud kasutasid turvavarustust. Juhi sõnul tegeles ta juhtimise ajal GPS seadme seadistamisega.

11. veebruaril kella 16.55 ajal toimus liiklusõnnetus 50 meetrit Viljandist Heimtali poole, kus **kukkus jalgrattaga trenni teinud** ja kaitsekiivrit kandnud 12-aastane poiss. Jalgrattur toimetati Viljandi Haiglasse, kus ta peale esmaabi saamist lubati kodusele ravile..

19. veebruaril kella 12.54 ajal toimus liiklusõnnetus Haapsalus Lahe ja Wiedemanni tänavate ristmikul, kus **jalgratast juhtinud** 14-aastane tüdruk **sõitis**Wiedemanni tänavalt **ette peateel liikunud sõiduautole** Daewoo, mida juhtis 43-aastane Eve. Jalgrattur, kes **ei kandnud kaitsekiivrit, sai peavigastuse** ja ta toimetati Läänemaa Haiglasse kontrolli.

**JUHTUMI KAARDISTAMINE**   
(BUEHL, 2003 PÕHJAL)

Pealkiri .........................................

3.

2.

1.

Lahendus

Osalised: .........................................

Tegevuspaik: .........................................

Õppetund:

**JUHTUMI TÄHT**   
(BUEHL, 2003)

Kus?

(Tegevuspaik)

Kuidas lõppes?

(Lahendus)

Kes?

(Osalised)

Millal?

(Aeg)

Mis juhtus?

(Sündmused)

Miks?

(põhjused)

**MIKS-MIKS-MIKS-AHEL**

Meetod aitab õpilastel uurida erinevate probleemide algpõhjusi.

Miks teha: kirjutage kasti sisse probleem, mida hakkate uurima. Seejärel leidke kõikvõimalikke põhjuseid, mis antud probleemi tekitasid, esitades küsimust „miks“ nii palju kordi, kui tundub vajalik.

Miks?

Miks?

Miks?

Probleem

Miks?

Miks?

Miks?

**MÄLU RINGID**   
(BUEHL, 2003 PÕHJAL)